Συντεταγμένες: 41°52′44″N 87°38′09″W﻿ / ﻿41.8789°N 87.6358°W﻿ / 41.8789; -87.6358

Το **Γουίλις Τάουερ**, (πρώην **Σίαρς Τάουερ**), είναι ουρανοξύστης στο Σικάγο. Έχει ύψος 442 μέτρων από τη γη και και διαθέτει 108 ορόφους. Όταν ολοκληρώθηκε η κατασκευή του, το 1973, ήταν το υψηλότερο κτήριο στον κόσμο, ξεπερνώντας τους Δίδυμους Πύργους της Νέας Υόρκης και διατήρησε το ρεκόρ αυτό για 25 χρόνια. Αυτή τη στιγμή, είναι το τρίτο υψηλότερο κτήριο των ΗΠΑ και το 23ο υψηλότερο του κόσμου, επίσης είναι το κτήριο με την υψηλότερη κεραία και αγγίζει τα 527 μέτρα.

Το κτήριο μετονομάστηκε σε Γουίλις Τάουερ το 2009 αν και τα δικαιώματα χρήσης του ονόματος Σίαρς είχαν λήξει από το 2003.

Ιστορία
-------

Το 1969, η εταιρεία Sears, Roebuck & Co ήταν ο μεγαλύτερος λιανέμπορος του κόσμου με 350.000 εργαζομένους. Η διοίκηση αποφάσισε να συγκεντρώσει τους υπαλλήλους της που ήταν διασπαρμένοι σε διάφορα γραφεία του Σικάγο σε ένα κτήριο, κοντά στη δυτική πλευρά του κέντρου της πόλης. Το έργο παραχωρήθηκε στην εταιρεία Skidmore, Owings and Merrill με επικεφαλής τον αρχιτέκτονα Bruce Graham και τον μηχανικό Fazlur Khan με σκοπό να κατασκευάσουν ένα από τα μεγαλύτερα κτήρια του κόσμου με χωρητικότητα 279.000 τ.μ. Δεδομένου ότι η Sears ανέμενε γρήγορη επέκταση των κτηριακών αναγκών της, αρχικά νοίκιασε τα περισσεύοντα πατώματα με την προοπτική να χρησιμοποιήσει ολόκληρη την κατασκευή στο μέλλον. Ωστόσο, το αρχικό σχέδιο δεν προέβλεπε 108 πατώματα, αλλά αρκετά λιγότερα. Στην κορυφή του ουρανοξύστη τοποθετήθηκαν κεραίες τηλεοπτικής και ραδιοφωνικής μετάδοσης. Το έργο χρηματοδοτήθηκε αποκλειστικά από την Sears και κόστισε περίπου 150 εκ. δολάρια εκείνης της εποχής, δηλαδή περίπου 1 δις. δολάρια του 2005. Τα πρώτα θεμέλια έπεσαν τον Απρίλη του 1971 και το έργο ολοκληρώθηκε τον Μάιο του 1973.

Το παρατηρητήριο
----------------

Στις 22 Ιουνίου 1974 άνοιξε στο κοινό το παρατηρητήριο του Γουίλις Τάουερ, που στέκεται στον 103ο όροφο (412 μέτρα από το έδαφος) και αποτελεί ένα από τους σπουδαιότερους τουριστικούς προορισμούς της Αμερικής, με περίπου 1.3 εκατ. επισκέψεις ετησίως. Η μεταφορά των ανθρώπων στην κορυφή γίνεται με ταχύτατους ανελκυστήρες εντός 1 μόλις λεπτού. Από τόσο ψηλά, οι επισκέπτες μπορούν εύκολα να αισθανθούν την ταλάντωση του κτηρίου όταν φυσάει. Η θέα από το παρατηρητήριο είναι απέραντη, παρέχοντας στους θεατές της δυνατότητα να κοιτάξουν ως και τις γειτονικές πολιτείες του Μίσιγκαν, του Ουισκόνσιν και της Ιντιάνα. Τον Ιανουάριο του 2009, οι νέοι ιδιοκτήτες επένδυσαν στην δημιουργία γυάλινων παραθύρων (μπαλκονιών) που επιτρέπουν στους θεατές να στέκονται, κυριολεκτικά, πάνω από τους δρόμους της πόλης. Η διεύθυνση του Γουίλις Τάουερ στο Σικάγο είναι 223 South Wacker Drive.

Ενδιαφέροντα νούμερα και στατιστικές
------------------------------------

* Όταν ολοκληρώθηκε το 1974, ξεπέρασε τους Δίδυμους Πύργους στη Νέα Υόρκη και έγινε το ψηλότερο κτίριο στον κόσμο, έναν τίτλο που κατείχε για σχεδόν 25 χρόνια.
* Αυτή τη στιγμή είναι το τρίτο ψηλότερο κτίριο των ΗΠΑ και της Αμερικής και το 23ο υψηλότερο στον κόσμο συμπεριλαμβανομένης της υψηλότερης κεραίας στην κορυφή του, το Γουίλις Τάουερ φτάνει τα 527,3 μέτρα από το επίπεδο της γης και τα 708 μέτρα από το επίπεδο της θάλασσας.
* Ο ουρανοξύστης γέρνει κατά περίπου 10 εκατοστά στα δυτικά λόγω της σχετικά ασυμμετρικής κατασκευής του
* Οι τουαλέτες του 103ου ορόφου είναι οι υψηλότερες στην Αμερική, στα 412 μέτρα.

Εικόνες
-------

* Δίπλα στον ποταμό ΣικάγοΔίπλα στον ποταμό Σικάγο
* Γυάλινο μπαλκόνιΓυάλινο μπαλκόνι
* Κοιτώντας προς τα βόρειαΚοιτώντας προς τα βόρεια

Παραπομπές και σημειώσεις
-------------------------

1. ↑  (Γερμανικά, Αγγλικά, Γαλλικά, Ισπανικά, Ιταλικά) *archINFORM*. 2877. Ανακτήθηκε στις 31  Ιουλίου 2018.
2. ↑  (Γερμανικά, Αγγλικά, Γαλλικά, Ισπανικά, Ιταλικά) *archINFORM*. Ανακτήθηκε στις 30  Ιουλίου 2018.
3. ↑  www.skyscrapercenter.com/building/willis-tower/169.
4. ↑  www.emporis.com/building/willis-tower-chicago-il-usa.
5. ↑  «Willis Tower vs. Heron Tower». *www.size-explorer.com* (στα Αγγλικά). Ανακτήθηκε στις 29 Δεκεμβρίου 2021.
6. ↑  "Sears Tower Being Renamed", *Chicago Breaking News*, Mar 2009
7. ↑  Kerch, Steve (October 20, 1991). "This job is a tall order Sears Tower project is the height of redevelopment." *Chicago Tribune*.
8. ↑  "The Tallest Skyscraper" Αρχειοθετήθηκε 2013-08-17 στο Wayback Machine. *TIME*, 11 Jun 1973
9. ↑  "Databank: Sears Tower", *Wonders of the World*, PBS Databank. Retrieved November 19, 2007.
10. ↑  "Sears Tower unveils 103rd floor glass balconies", *USA Today*, 1 Jul 2009
11. ↑  «The Ledge at Skydeck Chicago». Αρχειοθετήθηκε από το πρωτότυπο στις 8 Ιουνίου 2011. Ανακτήθηκε στις 7 Απριλίου 2011.  SOM.com Project Page
12. ↑  «"Willis Tower Chicago: A Serious Work of Architecture"». Αρχειοθετήθηκε από το πρωτότυπο στις 12 Απριλίου 2011. Ανακτήθηκε στις 8 Απριλίου 2011.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Γουίλις Τάουερ** |

* Επίσημος ιστότοπος
* Ιστότοπος για το παρατηρητήριο

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 242308182
* LCCN: sh94007667
* GND: 4732671-2

 |

 |